

|  |  |
| --- | --- |
| Saopštenje za medije |  |

Beograd, 19. mart 2025.

**Toyota na 56. Međunarodnom salonu automobila u Beogradu: Potpuno novi profesionalac PROACE MAX i beskamatni krediti za najatraktivnije modele putničkog programa do čak 15.000 evra**

**- Porodica Toyota Professional kompletno je obnovljena i proširena najvećim modelom u ponudi s oznakom Proace Max**

**- Uz efikasne dizel motore, raspona snage od 120 do 180 KS, Proace Max može da se naruči i s potpuno električnim pogonom dometa do 420 km**

**- Modeli Aygo X, Yaris, Yaris Cross, Corolla SD i C-HR ponuđeni su uz kredit sa 0% kamate do 7.000 evra, a Corolla Cross i RAV4 uz iznos bez kamate do 15.000 EUR**

**- Corolla SD tokom sajamske ponude dostupna je već od 18.990 EUR, što je čini ubedljivo najpovoljnijom ponudom po odnosu cene i kvaliteta na srpskom tržištu**

**- Toyota Srbija ove godine predstavlja najnovije modele na dva izložbena prostora, putnički program u Hali 1 i laka komercijalna vozila u hali 3A Beogradskog sajma**

Dolaskom modela Proace Max na tržište zaokružena je gama Toyota Professional koja sada može da odgovori na najrazličitije zahteve kupaca. Max je, kako mu sama oznaka sugeriše, najveći model u familiji Proace koja je temeljno obnovljena i proširena prošle jeseni.

Zvezda izložbenog prostora u Hali 3A, model Proace Max dostupan je u veoma širokom spektru verzija kojih, prema preciznim tržišnim statističarima može da bude preko 300.

Najveći model u porodici Toyota Professional, potpuno novi Proace Max na raspolaganju je u veoma širokom spektru dimenzija, kako bi kupci imali mogućnosti da izaberu odgovarajuću varijantu za svoje potrebe, uključujući one za specijalne zadatke uz pomoć raznovrsnih konverzija.

Kao Panel Van dostupan je u šest konfiguracija, s dve opcije međuosovinskog rastojanja (3.450 mm i 4.035 mm), tri dužine (5.413 mm, 5.998 mm i 6.363 mm) i tri visine karoserije (2.254 mm, 2.524 mm i 2.764 mm). Sve kombinacije nude prostranu zapreminu teretnog prostora od 10 m³ do 17 m³, što je sasvim dovoljno da se ovim vozilom bez problema transportuje i pet evro-paleta.

Proace Max je veoma prilagodljiv i za specijalizovane namene. Na primer, dostupan je kao jednostrani ili trostrani kiper, uključujući i opcioni raspored u verzijama Chassis, Platform i Crew Cab kabine s dva reda sedišta i uvećanjem kapaciteta do sedam sedišta.

Masa vozila varira od 3.300 do 3.500 kg za Proace Max s dizel motorima i 3.500 kg ili 4.250 kg za baterijske električne varijante, u zavisnosti od konfiguracije, a sve verzije imaju impresivne kapacitete nosivosti i vuče. Potpuno električni Proace Max vodi u svojoj klasi s nosivošću od 1.500 kilograma i mogućnošću vuče od 2,4 tone, u zavisnosti od odabrane konfiguracije.

Utovar i istovar maksimalno su pojednostavljeni vratima pune visine i praktičnim kvadratnim otvorom, širine 1.562 mm i visine do 2.030 mm, s niskim pragom za lak pristup tovarnom prostoru. Vrata se otvaraju do 270 stepeni, maksimizirajući prostor za utovar i pristup unutrašnjem prostoru, dok se klizna bočna vrata otvaraju na 1,25 m, što je dovoljno široko za unos evro-palete.

Baterijski električni pogon nudi istovremeno veliku snagu i EV ekonomičnost, uz udobnu vožnju bez napora. Maksimalna snaga od 272 KS (200 kW) u kombinaciji s najvećim obrtnim momentom od 410 Nm, omogućava ovom Toyotinom profesionalcu da obavlja i najteže zadatke. S dometom do 420 km (WTLP standard), potpuno električni Proace Max posebno je atraktivan za svakodnevne operacije. Tri režima vožnje omogućavaju vozaču da prilagodi ubrzanje i maksimalnu brzinu preko Eco, Normal i Power modova, da bi ostvario odgovarajući balans između željenih performansi i dometa za planirane zadatke.

Baterija visokih performansi od 110 kWh puni se do 80% za samo 55 minuta preko sistema za brzo punjenje koji može da dostigne snagu do 150 kW. Ugrađeni punjač od 11 kW AC takođe je obezbeđen za punjenje preko poslovnih ili kućnih sistema, kada je vozilo parkirano na duži period.

Kupcima su raspolaganju i efikasni dizeli, radne zapremine 2,2 litra s niskim emisijama, kompatibilni sa Euro 6E normama, čija je maksimalna snaga 120 KS (88 kW), 140 KS (103 kW) i 180 KS (132 kW). U zavisnosti od verzije može da se bira između šestostepenog manuelnog i osmostepenog automatskog menjača. Najmanja štetna emisija u klasi kreće od samo 198 g/km (WTLP standard).

Zahvaljujući proširenom i jedinstvenom opsegu aktivnih i pasivnih sistema pomoći vozaču (Toyota Safety Sense), Proace Max je najbezbednije vozilo u klasi s velikim brojem funkcija koje se retko ili uopšte ne mogu naći kod konkurencije.

Proace Max izdvaja se u klasi i sistemom Crosswind Assist koji pomaže pri bočnim udarima vetra, čime se olakšava stabilizacija vozila i smanjuje rizik od neželjenog izlaska iz kolovozne trake ili napuštanja puta. Ako ipak dođe do neželjene kretnje ili nekog incidenta, na raspolaganju je snimanje podataka o događajima čime se prikupljaju i čuvaju informacije o radu i stanju vozila pre, tokom i posle udara, radi potpune transparentnosti i jasnoće.

**Corolla SD za 18.990 EUR i beskamatni krediti od 7.000 i 15.000 evra**

Corolla SD tokom sajamske ponude dostupna je za samo 18.990 evra (s benzinskim motorom od 1,5 litara i 125 “konja”), što je nenadmašan odnos cene i kvaliteta na srpskom tržištu, pogotovo što kupci ovaj automobil mogu da nabave uz kredit sa 0% kamate do 7.000 evra (u dinarskoj protivvrednosti).

Ista pogodnost važi i za modele Aygo X (cena od 16.990 EUR), Yaris Hybrid (od 20.490 EUR), Yaris Cross Hybrid (od 23.990 EUR) i C-HR (od 29.990 EUR). Kupci modela Corolla Cross (cena od 32.490 EUR) i RAV4 (od 39.990 EUR) mogu da računaju na iznos beskamatnog kredita do čak 15.000 EUR!

Toyota Srbija ove godine izlaže u dve hale Beogradskog sajma. U Hali 1 biće prestavljena kompletna gama putničkih vozila predvođena legendarnim modelom Land Cruiser 250, a u Hali 3A namenjenoj lakim komercijalnim vozilima zainteresovani će moći da vide modele Proace City, Proace i Proace Max.

56. Međunarodni salon automobile traje od 20. do 26. marta, dok je 19.3. namenjen predstavnicima medija i VIP zvanicama.